ROZHODNUTIE KOMISIE
z 23. decembra 2004
o vymenovaní členov výboru vedúcich predstaviteľov inšpekcie práce na ďalšie funkčné obdobie
(2004/906/ES)
KOMISIA EURÓPSKYCH SPOLOČENSTIEV,
so zreteľom na rozhodnutie Komisie 95/319/ES z 12. júla 1995, ktorým sa zriaďuje Výbor vedúcich predstaviteľov inšpekcie práce (1), a najmäna jeho článok 5,
so zreteľom na rozhodnutie Komisie K(2004) 1542 z 27. apríla 2004 (2),
so zreteľom na zoznam kandidátov predložený desiatimi novými členskými štátmi,
keďže:
(1)
Článok 5 ods. 1 rozhodnutia stanovuje, že výbor sa skladá z dvoch zástupcov z každého členského štátu.
(2)
Článok 5 ods. 2 tohto rozhodnutia stanovuje, že členov výboru vymenúva Komisia na základe návrhu členských štátov.
(3)
Článok 5 ods. 3 tohto rozhodnutia stanovuje, že funkčné obdobie členov výboru je tri roky a ich vymenovanie je obnoviteľné. Keďže však súčasné funkčné obdobie členov výboru uplynie 31. decembra 2006, je vhodné vymenovať členov z desiatich nových členských štátov na funkčné obdobie, ktoré uplynie v ten istý deň.
(4)
Po pristúpení desiatich nových členských štátov k Európskej únii 1. mája 2004 a na základe návrhov od nich obdržaných v súlade s uvedeným článkom 5 rozhodnutia 95/319/ES, Komisia musí vymenovať členov výboru, ktorí budú zastupovať desať nových členských štátov v období od 1. mája 2004 do 31. decembra 2006,
PRIJALA TOTO ROZHODNUTIE:
Jediný článok
Osoby uvedené v prílohe k tomuto rozhodnutiu sa vymenúvajú za členov Výboru vedúcich predstaviteľov inšpekcie práce (SLIC) na obdobie od 1. mája 2004 do 31. decembra 2006.
V Bruseli 23. decembra 2004